钦定古今图书集成/明伦汇编/宫闱典/第023卷 > 《贺寿成皇后笺》前人
## 钦定古今图书集成/明伦汇编/宫闱典/第023卷 > 《贺寿成皇后笺》前人

盛德继承，爰本亲传之妙。中宫崇建，式光就养之尊。
庆集禁庭，懽传海宇。〈中贺〉恭惟寿成皇后殿下，妇功
饬备，母道含洪。躬老氏之俭慈，享周家之福禄。“密赞
乾刚之断，神器有归；助成《离》照之明，天心允答。惟每
思于静顺，故备极于安荣。衮龙兼彩服之纡，褕翟焕
玉卮之奉。贵无伦敌，日以舒长。简册煜其有光，《风俗》
为之丕变。臣等幸逢熙运，获相多仪。坤顺承天，喜徽
音之克嗣；孙又有子，知寿”祉之无穷。